Oudemuragie Guest Farm - Resensies
Sonia N - Jul 2019
'n Lushof vir al die sintuie!
Wat 'n aangename verrassing en dankie aan Maggie wat nog laat op die vooraand van ons datum gereageer het! Dit was 'n ongelooflike ervaring om vir Maggie te ontmoet, in die berge te stap, tussen die skape rond te beweeg en dan nog 'n warm broodjie tussendeur Maggie se besige lewe as alleen-boer te kon geniet! Ons kon darem 'n ekstra nag bly, maar was nog steeds te kort.
Dit was so lekker om hulle hiet te hė. Altyd welkom!
Alté T - Apr 2019
Rus en vrede op die plaas.
Tannie Maggie is 'n uitstekende gasvrou. Sy het ons bederf met 'n trekkerrit en 'n staptog tot by die waterval in die berg. Haar kennis oor die omgewing, die boerdery en die feit dat sy alleen boer, is verstommend. Ons stadsjapies kon saam met haar skape aanjaag en niks was vir haar te veel moeite nie. Die vars brood was natuurlik ons redding omdat ons na donker en doodhonger daar aangekom het op die eerste dag. Tannie Maggie, hou so aan. God se rykste seën bid ons vir die oorblywende jare op die plaas.
Dit was die pragtigste gaste, wat ek graag sal wil terug verwelkom. Alle seën vir julle.
Lydia N - Apr 2019
Perfek vir plaasvakansie.
Ons kon insien dat dit 'n perfekte blyplek is vir 'n plaasvakansie - wonderlike natuurskoon tussen die berge en baie plaasdiere naby die werf. Maggie is 'n energieke, behulpsame gasvrou. Die plaas is 9 km vanaf die teerpad, en baie naby De Rust, 'n oulik dorp.
Ek het hulle so geniet. Altyd welkom.
Pauline V - Mar 2019
Heerlike kuier met 'n fantastiese gasvrou.
Die uitsig op die plaas is fantasties. Maggie Fourie is 'n fantastiese gasvrou wat haar bes doen om haar gaste te laat tuis voel.
Dit was herlilik om ou bande weer te verstewig! Net die beste vir julle vorentoe!
Oudemuragie Guest Farm is uitstekend in elke opsig.
Daar is nie een woord wat vir Maggie, die eienaar en gasvrou van die mooi plaas kan beskryf nie. Sy is alles wat goed is, toegemaak in 'n bondeltjie energie. Haar passie en liefde vir die lewe is duidelik in alles waaraan sy raak. So 'n merkwaardige vrou. Die plaasverblyf moet op almal se emmerskoplys wees. 'n Miljoen dankies, Maggie!
Oudemuragie guest farm is extraordinary in every way.
There is not one word to describe Maggie, the owner and host of this incredibly beautiful farm. She is everything good wrapped into one bundle of energy. Her love and passion for life is evident in everything she touches. Such a remarkable woman. This farm stay should be on everyone's bucket list. A million thanks, Maggie!
Pragtige woorde van pragtige gaste! Altyd welkom😀👍 Baie dankie vir die mediese hulp vir die seer duim, Dr.
Fanie A - Feb 2019
Fantasties! Soos my oorlede skoonma sou sê, "Gorgeous!"
Ons gasvrou, Maggie, het ons vanaf ons aankoms tot vertrek tuis laat voel en bederf met vars tuisgebakte brood, konfyt en 'n sak doringhout. Vogelnest waarin ons gebly het, was uiters gerieflik en met alles toegerus om ons verblyf aangenaam te maak. Die natuurskoon en omliggende berge is asemrowend en die vriendelike plaasdiere was die kersie op die koek. Die omgewing is 'n vetplant-liefhebbers paradys.
Sulke gaste is altyd welkom op Oudemuragie.
Lucinda M - Oct 2018
Sneeu op Swartberge, maar wooneenheid gerat vir koue.
Gasvrou het gehelp deur 'n gevriesde aandete aan ons te verkoop. Heerlike plaasomgewing.
Jacques O - May 2018
Rustige plaaslewe en wonderlike natuurskoon.
Maggie het ons baie tuis laat voel en ons het haar diere en liefde vir die plaas terdeë geniet en veral die kinders! Ons was aangenaam verras met 'n warm broodjie met aankoms wat die toon van die ekstra myl en aaneenlopende gasvryheid vir die res van die naweek geset het. Die plaas is 'n klein juweel vir enige natuurliefhebber wat deur die plaaslewe en berge ingesluk wil word. Ons gaan vir seker weer kuier, dalk net as die son se strale langer bedags skyn want dit was baie koud!
Dit was die pragtigste gesin. Vanaf vandag word elektriese komberse en winter-lakens oral opgesit. Die onverwagse koue het ons onverhoeds oorval.
Charmaine B - Feb 2018
Dis soos die paradys op aarde. Nader aan jou Skepper kan jy beswaarlik kom. Die ontvangs was uitstekend. Jy voel sommer onmiddelik tuis. Omgewing 'n belewenis. Jy moet jouself behoorlik losskeur om weer huiswaarts te keer. Tannie Maggie besonderse mens. Ek kan die plek met volle vertroue aanbeveel. Jy sal net weer en weer wil gaan.
Sulke waarderende, pragtige gaste sal altyd op Oudemuragie welkom wees.
Die beste uitsig, met alls wat mens benodig.
Hierdie uitsig op die Swartberge is fantasties. Verder is die huis gerieflik met 'n lekker wandelpad om te stap.
Dit was n voorreg om julle hier te hê! Die mooiste 2018 vir julle!
Baie mooi ligging en ongelooflike gul en amazing gasvrou.
Baie goeie veblyf en geriewe. Een nag hier is eintlik te kort.
Ai, Dankie. Dit was so lekker om hulle hier te hê. Mooi wense.
Cornell V - Dec 2017
Die perfekte stop tydens a lang reis
Die plaas is 'n weggesteekte juweel en die geriewe was perfek. Ons is hartlik ontvang. Sal definitief teruggaan. Die versoeking om die vakansieplanne te verander en langer te bly was groot.
Baie dankie. Ons ontvang hul graag terug.
Charnell E - Apr 2017
Ons sal Oudemuragie vir enige iemand aanbeveel. Maggie is baie gasvry en staan jou by te alle tye. Ons het ons verblyf baie geniet die vars broodjie was baie lekker!
Baie dankie aan dierbare gaste.
Aangenaam, verrassend en asemrowende natuurskoon.
Ontvang met opregte gasvryheid, die natuurskoon is asemrowend, waarlik 'n rusplek vir die siel.
Dit was sulke waarderende en aangename gaste!! Altyd welkom!
Asemrowende uitsig met die beste gasvryheid.
Ons het ons verblyf terdeë geniet - absoluut wat ons na gesoek het. Rustige plaas atmosfeer met 'n pragtige uitsig. Maggie is so vriendelik en laat haar gaste dadelik tuis en soos familie voel. Ons is spyt ons het nie langer daar vertoef nie. Sal beslis weer terug gaan. Puik puik verblyf!
Dit was so lekker om die Hayward's hier te ontvang. Julle sal altyd welkom wees hier.
Die grootste verrassing wag daar tussen die berge, die plaas is fantasties geleë, en tannie Maggie is sowaar uitmuntend! Die kinders kon skape aanjaag, trekker ry, ver stap en met die mak skape speel. Die uitsig is prentjiemooi en die rus vir jou siel is prysloos. Boonop net 'n klipgooi van Oudtshoorn en al die besienswaardighede af. Voorwaar die moeite werd, ons sal weer terugkeer.
Wendy, vir dierbare mense, soos julle, was dit suiwer PLESIER!!!
Henk T - Nov 2016
Hierdie was vir my 'n sielebad.
Hier op Oudemuragie is 'n pandorakas vol plaas en natuur interressanthede, 'n werfjoernaal van diere en dinge wat jou sal laat terugverlang na die bergvesting. Dan is die "Landlady" iemand wat nie net na jou omsien nie, maar ook oorloop van passie vir haar pragtige plaas, diere en plante - iets wat my nogal persoonlik impetus verleen het vir hernude menswees met geesdrif. Ek gaan weer soontoe.
Hulle was sulke waarderende gaste en ek het soos n ge-eērde familielid gevoel! Hier sal altyd n gaatjie vir hulle wees! Dankie vir hulle meelewing!!
Elydia B - Aug 2016
Asemrowend mooi en 'n hartlike ontvangs.
Baie dankie vir 'n heerlike nagrus in die oulikste kothuisie. Dankie vir die vuur wat reeds gepak was! Ongelukkig was daar nie melk of melkpoeier gewees nie, en was ons nie bedag daarop gewees om dit saam te gebring het nie. Verder was alles regtig lekker gewees.
Marianne V - Jun 2016
Fantastiese Karoo-gasvryheid, skoon, netjies en onvergeetlik!
Sal Oudemuragie enige tyd aanbeveel.
Baie dankie aan Mariaan enfamilie. Dit was n voorreg om hulle hier te ontvang ----pragtige, positiewe gaste,wat soos ou vriende gevoel het!! DANKIE Maggie
Gaste wat na Oudemuragie Guest Farm gekyk het, het ook belangstelling getoon in die volgende lekke plekke:
Oudemuragie Pad, De Rust, 6650, Wes-Kaap